Solformørkelse

En solformørkelse forekommer når månen passerer mellom solen og jorden slik at solen dekkes helt (total formørkelse) eller delvis. Total solformørkelse regnes som et av de mest spektakulære naturfenomener.


== Typer solformørkelser ==
Det finnes fire typer solformørkelser.

Total formørkelse forekommer når solen er totalt dekket av månen. Den intenst lyse solskiven erstattes av den mørke usynlige måneskiven. Solens korona som ellers er altfor svak til å kunne sees, blir nå synlig som en lysende ring. Totaliteten er kun synlig fra en svært smal stripe på jordoverflaten.
Ringformet formørkelse (annulær) forekommer når solen og månen er eksakt på linje sett fra jorden, men månen er for langt vekk fra jorden til å dekke hele solskiven. Solen vil da sees som en svært lyssterk ring rundt månen.
Hybrid formørkelse er en mellomting mellom en total og en ringformet formørkelse. På enkelte steder vil den være total, mens på andre steder vil den være ringformet.
Delvis formørkelse forekommer når solen og månen ikke er helt presis på linje. Månen vil da bare delvis skygge for solen. Dette er det som kan sees under alle de tre andre typer formørkelser på steder som ligger utenfor sentrallinjen. Dette kan også forekomme selv om sentrallinjen ikke treffer jorden i det hele tatt.Det er en bemerkelsesverdig tilfeldighet at solen både ligger ca. 400 ganger lengre vekk enn månen og har ca. 400 ganger større diameter. Sett fra jorden ser de derfor ut til å være like store (ca. 1/2 grad). Det er denne tilfeldigheten som gjør at totale solformørkelser kan sees på jorden.
Grunnen til at noen formørkelser er ringformete og andre er totale skyldes at månen går i en elliptisk bane rundt jorden. Dette gjør at månen noen ganger er lengre vekk og noen ganger er nærmere. Når månen er lengre vekk, dekker den en mindre del av himmelen, og vil ikke være stor nok til å dekke hele solskiven. Det er litt flere ringformete formørkelser enn totale fordi månens middelavstand er litt for stor til å danne en total formørkelse.


== Observasjon av en solformørkelse ==
Det å se direkte på solens fotosfære (den lysende skiven) er farlig for synet, selv om det skjer bare i få sekunder. Det kan skade øyets retina permanent og derved skade synet. Det er mulig å miste synet helt på grunn av dette. Retina har ikke følsomhet for smerte, og det vil derfor ikke være noen smerte som gir advarsel om skaden som inntreffer.

Under normale omstendigheter gir solen så sterkt lys at det er vanskelig å se på den direkte. Derfor bør man unngå å se på solen på en slik måte at det skader. Under en formørkelse er den totale lysmengden mindre. Intensiteten av det lyset som kommer fra den synlige delen av solskiven er imidlertid ikke endret, og er fortsatt like farlig for synet, selv om lysmengden gjør det lettere å se på Solen.
Utenom under selve totaliteten ved en total formørkelse er det derfor viktig å bruke spesielle solformørkelsesbriller. Sveisebriller eller sveisemaske er ikke mulig å benytte, da det kan slippe gjennom stråling som er svært skadelig for øynene. Det er også mulig å se på solformørkelsen gjennom å danne et bilde av solen. Det er ikke nødvendig med mer enn en pappskive med et hull laget med en knappenål for å få til et slikt bilde.


== Tidspunkter for solformørkelser ==
Dette er et utvalg av formørkelser:


== Referanser ==


== Eksterne lenker ==
astronomi.no Norsk websted med informasjon om astronomiske hendelser
Animasjon som viser Meteosat bilder med måneskyggen over Europa i 1999 Arkivert 9. desember 2006 hos Wayback Machine.
March 29th 2006: Solar Eclipse Visualizations, Per Hemmingsson, Sciss AB
Solar Eclipse March 29 2006: All you need to know!
Eye Safety During Solar Eclipses, Fred Espenak, NASA Goddard Space Flight Center
How to Watch a Partial Solar Eclipse Safely Arkivert 16. mars 2006 hos Wayback Machine., Alan M. MacRobert, Sky & Telescope magazine
UK hospitals assess eye damage after solar eclipse, British Medical Journal, 21. august 1999; pp 319-469
NASA's Eclipse Home Page
Solar Eclipse Resources
Detailed eclipse explanations and predictions by Hermit Eclipse
APOD 8/30/99 – Solar eclipse viewed from Mir Space Craft
Prof. Druckmüller's eclipse photography site
World Atlas of Solar Eclipse Paths by Fred Espenak
Animated maps of present and past eclipses all over the world by ShadowandSubstance.com
Antalya: Preparations made in Antalya, Turkey, for expected visits by 29 March 2006 solar eclipse observers Arkivert 20. mars 2007 hos Wayback Machine.
Wikisource har noen detaljerte beskrivelser om nylige solformørkelser sett fra Beijing, Shanghai and Tianjin